Mami, kam to ideme?
Za jazerom je druhá chata. Poď.
Čo to robíš, zlatko? Musíme ísť.
Nechávam stopy ako Janko a Marienka.
Pamätáš sa? Zvykla si mi to čítať.
Je tam ďalšia chata.
Je ako naša, ale nie je naša.
Nestratíme sa. Poď.
Mami?
Mami!
STAR CITY 80 KM OD MOSKVY
Nepodobá sa na seba.
Stále je to tvoja mama.
Vyzerá ako mŕtvola.
Hej, Alice.
Čo ak odtiaľ nevyjde?
KONŠTELÁCIA
Rada by som
si pripomenula nášho kolegu a priateľa kapitána Paula Lancastera.
Bol to úplne úžasný, vtipný, odhodlaný a múdry človek,
milujúci manžel a otec, skvelý vodca.
Nedokážem opísať, ako nám chýba.
Vaše otázky.
Čo podľa vás pôsobilo tú nehodu?
Bol to náraz.
Áno, ale do čoho?
Asi niečoho malého.
ISS má systémy na snímanie orbitálneho odpadu.
Spustil sa alarm. Nemali sme čas...
Prebieha vyšetrovanie
a nechceme predvídať výsledky.
- Prepáč za prerušenie, Jo. - To nič.
Skončila sa vaša misia? Môžete byť s rodinou?
Nie, moja misia sa neskončila.
Mám zozbieraných deväť mesiacov
experimentov a dát, ktoré...
Mojou misiou je monitorovať
fyzické a neurologické efekty dlhodobého vesmírneho cestovania a...
Už pociťujete dôsledky?
No, cítim...
Cítim sa oveľa lepšie než pred pár dňami.
Ale viete...
zabudnete, ako vonia Zem.
Vo vesmíre nie je počasie.
Ani ročné obdobia.
Preto je pekné cítiť jeseň a vôňu dažďa.
Veľmi sa teším, že som doma.
Ste v poriadku?
Super.
My traja zas spolu.
- Kde ho pochovajú? - Neviem, zlatko.
UBYTOVANIE NASA RUSKO
V Arlingtone?
Je tam pochovaný aj Neil Armstrong a prezident John Kennedy.
Ľudia z dávnych čias?
Ľudia z Ameriky,
ktorí odvážnymi skutkami dokázali niečo dôležité.
Hrdinovia. Ako tvoj ocko.
Erica,
bol to skvelý človek. Veľmi ma to mrzí.
Frida. Tak sa volám.
LABORATÓRIUM STAR CITY, RUSKO
Priniesli sme toľko strojov, koľko sme mohli.
Nie je to ideálne, ale...
Nezáleží na tom.
Pozri sa.
Toto sme zaznamenali...
tesne pred nárazom.
Došlo k interferenčnému efektu.
Presne to isté mi vyšlo, keď som extrahoval údaje tu v Bajkonure.
- Čože? - Presne to isté.
Ako to? Funguje to len vo vesmíre.
- Dobre, ukáž mi to. - Nenahral som to.
Teda, zmizlo to, ale bolo to tam. Videl som to.
Viem, že to bolo na ISS,
ale na Zemi to nemohlo prežiť.
- Nemožné. - Presne tak, Eryn.
A preto to skúsime ešte raz s týmto všetkým.
SS BERNICE 5 KM OD KALIFORNIE
Vitajte na Berni-Cone IV.
Ahoj, Bud. Bud?
- Ahoj. - Koľko ti platia?
Zasrane málo.
Desať dní na lodi a rozhovory s poondiatymi bláznami.
Pozri na tamtoho.
Kráčal som po posratom Mesiaci a takto sa končí moja cesta.
Nútia ma tu sedieť a debatovať s tým blbcom.
- Ahoj. - Dáte si pohár vody?
Mne dali 250. Dvadsať babiek za autogram.
A počas vesmírnej tragédie.
Vravím ti, je to nevhodné. Zlé načasovanie.
A všetky tie údajné hovadiny, čo sa mi stali
s ostatnými...
Dočerta.
Tieto zjazdy sú oveľa lepšie než herectvo.
Po prvé, už len viac sexu.
Mám toho po krk.
Takto to teraz je.
Mám plné zuby statusu quo.
Zmení sa to.
- Dobrý. - Mimozemšťania.
- Podpíšete Sophie Space... - Hej.
Musíme šepkať.
Prečo?
Pretože s laboratóriom CAL robia niečo veľmi zložité.
- Ahoj, Alice. - Ahoj, Paul.
Mama má dôležitý deň.
RPL. Dáta CAL:
Jadro signalizuje zelenú farbu, magnety sú zarovnané, 25,5.
- Šiesta fáza. - Rozumiem.
- Teplota jadra. - Veľmi mi chýbaš.
Aj ty mne, mami. Budeš si tam vonku dávať pozor?
Vždy.
Zvláštne, že nepočuť MMOD alarm,
pretože si naň jasne spomínam.
Musíme vedieť, či bol náraz vopred signalizovaný.
Čo vaši kolegovia?
Nespomínam si naň.
Správa o údajoch MMOD nebola k dispozícii. Nezaznel alarm. Kontrolovala som to.
Spal som.
Takže nezaznel alarm.
Je to zodpovednosť NASA.
A aj finančná.
Čo to je za zvuk? Už som ho počula.
Nie raz, ale viackrát.
Statický šum.
Spojenia otvorené.
Posádka do evakuačnej kapsuly Sojuz 1. Spustite predevakuačné protokoly.
Oheň a dym v Zarji.
- Vypnúť. - Houston,
medzi nami a Sojuzom 1 horí.
Tak sa zhromaždite v Rassvete.
- Ericssonová. - Andrejev.
- Brostinová. - Suriová.
- Uviazol som. - Ericssonová, Brostinová,
vzduch čistý.
Objektom kolízie bola prekážka
v elektrickom uzle na nosníkoch.
Daný orbitálny odpad nepoznáme.
Zapnite nahrávku z výstupu do kozmu.
Zdravotníci sú s Paulom. Pokračujte v EVA.
Rozumiem. Informujte ma. Kam ďalej?
Nech ide k nosníku.
Musia opraviť sekundárne systémy podpory života.
Jo, nevidíme to, čo vy. Skontrolujte kameru.
Áno. Svieti načerveno. Je to chyba. Prepáčte.
Nemáme obraz.
Nemáme úplný prepis toho, čo nasledovalo.
NASA je zodpovedná za vonkajšie kamery.
Pri náraze došlo k poškodeniu.
Takže nemôžeme urobiť záver o objekte kolízie.
Bolo to telo.
Ľudské telo.
Bolo to telo ženy v leteckej kombinéze a prilbe ZSSR.
Telo v kombinéze bolo vysušené,
mumifikované.
Načiahla som sa za ním.
Uvoľnilo sa a pokračovalo po orbite.
Veliteľka,
viete, aké je nepravdepodobné, že sa telo vo vesmíre zachovalo
minimálne 32 rokov, prinajmenšom od pádu ZSSR?
A že by taký objekt mohol naraziť do ISS?
Áno.
Isteže, uvedomujem...
V našich prepisoch máme poznámku.
„06:55:48. Ericssonová:
‚Skontroluj moju zmes kyslíka.‘“
Prečo ste to žiadali?
V skafandri som nemala žiadny problém so zmesou kyslíka.
Testy preukázali...
Na to som sa nepýtala.
Prečo ste to žiadali?
Bála som sa, že u mňa...
nastala hypoxia.
Že vás mozog nedostával dostatočné množstvo kyslíka?
- Áno. - Prečo?
Pretože rovnako ako vy,
ani ja som neverila tomu, čo som videla.
Nad Kármánovou hranicou nikdy nevyhlásili mŕtveho či nezvestného kozmonauta
či astronauta.
Je tak?
- Áno. - Tak ako to vysvetlíte?
Mali by sme začať prezerať vesmírny odpad.
Nezažili ste aj ďalšie takéto prípady?
Ako prosím?
Mali ste pocit, že zažívate hypoxiu, symptómy nedostatočného okysličenia
aj inokedy počas misie, pred alebo po havárii?
Symptómy hypoxie zahŕňajú stratu pamäti...
zmätenosť...
halucinácie.
Nie.
Nemala.
Pozor na schod.
Užívajte jednu denne, kým nepovieme inak.
Čo to je?
Kyselina listová, vitamíny D a B-12.
Nie je tam kondenzát, iba zvyšky.
Bol tam.
No tak, Henry. Neprežilo by to viac než milióntinu sekundy.
„No tak, Henry?“
Podľa teba som videl ducha?
Nehovor so mnou ako s blbcom.
A ty so mnou ako s asistentkou.
Ako mi vysvetlíš fakt, že keď som včera extrahoval dáta,
videl som to isté, čo sme videli počas experimentu na ISS?
Je to chyba.
- Sú to ruské prístroje. - Tak dobre. Stačilo.
Prepáč mi za drzosť, Eryn.
Ale dobre viem, že to tam bolo, aj keď to tam teraz nie je.
Došlo k interferenčnému efektu.
Existuje spojenie a my musíme zistiť, aké.
Tento účes ti svedčí.
Vlasmi sa veľmi netrápim.
Čím si starší, tým lepšie vyzeráš.
To ma podrž.
Asi som práve dostal kompliment.
Chýbal si mi.
Aj ty si mi chýbala.
Mal som pocit, že sa topím...
chápeš?
Prepáč, že som ťa tomu vystavila...
Nie, nie.
Na tom sme sa predsa dohodli. Však?
Víno.
Zabudol som naň.
Ocko?
A čo tak mami?
Je doma. Neviem, či o tom vieš.
Už nevie po švédsky?
Ocko?
Čo je, zlatko?
Rok pred Apollom 11...
CHYBY APOLLA
...sa vedelo o viac ako 10-tisíc poruchách
riadiacej kapsuly, vrátane 500 kritických hlásení v systémoch podpory života.
Požiar v Apollo 9 spôsobila jedna z nich.
Umreli traja ľudia.
Nebol čas vyriešiť tieto problémy,
než sa do vesmíru vydali Armstrong, Aldrin a Collins.
Až na to, že medzitým bola ročná pauza.
Podľa vás si NASA škrabala celý rok hemoroidy?
Chcem povedať,
že sme tam práve niekoho stratili.
Astronauta.
Bol to skutočný človek so skutočnou rodinou...
- Štvrtý bod: Van Allenov radiačný pás. - Majte základnú
úctu k ľuďom, pane. Práve sme prišli o celú Medzinárodnú vesmírnu stanicu...
Keď vezmeme do úvahy úroveň žiarenia
medzi Zemou a Mesiacom a tenkosť veliteľského modulu,
astronauti by trpeli vážnou chorobou z ožiarenia.
Všetci by ste už umreli na leukémiu.
Po opustení zemskej atmosféry
je výstupná rýchlosť asi 16-tisíc kilometrov za hodinu.
Van Allenovým pásom prejdete za okamih.
Nie je čas, aby rádioaktívne častice ovplyvnili vaše telo.
Tak. Reagoval som.
Nemal som, ale stalo sa.
Mal som vás hodiť do toho prekliateho mora.
Niečo sa opýtam.
Myslíte, že sme tam boli,
alebo sa na to len hráme?
A čo vy, pane?
Myslíte, že ISS je len rozprávka?
Nie. Verím, že existuje.
Nebol som v Apolle 11, takže neviem, či sa dostali na Mesiac.
Ale bol som v Apolle 18, a pekelne iste viem, že my sme tam boli.
Hej. Čítal som vašu knihu.
A máme to tu, decká. Knihu nájdete pri dverách.
Je tak plná nepresností, až je úplne bezcenná.
Ako prosím?
Obsahuje samé fakticky nesprávne informácie.
Netrafili ste ani meno svojho psa.
- Kto ju teda napísal? - Ja.
Nemyslíte, že viem, ako sa volal môj pes?
Neviem. Ale mýlite sa, pane.
Myslím, že vám do hlavy natlačili príbeh. Alebo máte nespoľahlivú pamäť.
Opatrne, než ma nazvete klamárom.
Možno ste sa aj dostali na Mesiac.
Ale čakal by som, že dovtedy opravia nejaké problémy.
Ale v Apolle 13 takmer došlo ku katastrofe.
A o šesť rokov neskôr, počas vašej misie, umreli dvaja ľudia.
Buď rozprávate príbeh,
alebo vás kŕmili príbehom, ktorý nedáva zmysel.
Ahoj, zlatko.
Kriste.
No tak. Ježišikriste!
Nie.
Kam ideš, dopekla?
V poriadku?
Neviem. Je mi čudne.
Chceš o tom hovoriť?
- Nie. - Určite?
Áno.
Mám také opuchnuté nohy.
Hore vo vesmíre smerujú všetky tekutiny z tela do hlavy.
A teraz tečú dole.
Držím ťa.
Určite?
Dobre. Musíš ma silno držať, dobre?
- Hej. - Dobre.
- Nie je ti nič? - Nie. Opatrne. Nič.
Asi musíš ísť zavolať ocka.
Prepáč.
- Vydržíš? - Nič mi nie je. Len ho zavolaj.
- Určite? - Hej.
Haló?
Alice?
Tu.
Nie je ti nič? Spadla si. Zdvihnem ťa.
To je ono.
Nič mi nie je. To nič.
To nič.
Rukavica Eda Whita z prvého amerického výstupu EVA.
Kamera Michaela Collinsa v blízkosti Gemini 10.
Tepelná prikrývka stratená počas STS-88.
A tieto odpadkové vrecia,
ktoré vyhodili astronauti zo Skylabu v rozmedzí rokov 1973 a 1974.
Mohlo by to byť odpadkové vrece.
Myslíte si, že ono spôsobilo nehodu?
Nie, nemyslím, že to bolo odpadkové vrece.
Niečo rovnakej veľkosti a tvaru?
Ak by som videla vrece, povedala by som, že to bolo vrece, prekrista!
Pozor na tón, veliteľka.
Nie je našou prácou veriť vám na slovo.
...jedenásť, 12, 13, 14, 15,
16, 17, 18, 19, 20!
Schovaný, neschovaný, idem!
Nezopakujeme to, aj keby sme veľmi chceli.
Zopakovať?
Ja som zopakoval toto.
Je to kresba, Henry.
Za kresbu nobelovku nedostaneš.
Eryn, viem.
Už som jednu získal.
Hej. Tak v roku 1981.
Nemôžeš mi pomôcť?
Na tej prekliatej veci pracujem už 35 rokov svojho života.
Prečo to vidíš ty, a ja nie?
Prekliaty efekt pozorovateľa.
To mi pripadá ako jediné vysvetlenie...
okrem toho, že mám vidiny.
Hej!
Mám ťa!
Čo si urobila môjmu zajkovi? Je to môj zajko.
- Nič som mu neurobila. - Prečo si taká hrozná?
Nemôžeš byť hrozná na cudzieho zajka.
- Mám tvojho debilného zajka. - Prečo si to urobila?
Nemôžeš robiť, čo chceš, lebo tvoj otec umrel.
Mala zomrieť tvoja mama.
Je to šibnutá suka.
To povedala moja mama.
Aj tvoja mama je suka.
Pozrite sa na túto stránku.
Toto odpadové vrece odhodili sovietski kozmonauti zo stanice Mir.
NASA predpokladá, že ich je asi 350...
Veliteľka, všetci rešpektujeme vás a aj to, čo ste dokázali.
Celá história sovietskeho vesmírneho programu
však bola sprístupnená
a existuje plno memoárov kozmonautov, inžinierov a kontrolórov,
ktorí svedčili dokonca aj po páde ZSSR.
Poznáme tímy kozmonautov, vieme, kto letel, kto neletel a kedy.
Nie je nezvestný ani jeden muž či žena.
Videli ste niečo, čo tam nebolo.
Zažívali ste obrovský tlak.
Stáva sa to.
Pre dnešok to odložme.
Poďme do kancelárie.
Henry.
Pozri, riskujem pre teba krk.
Nebude dobré, ak sa to otočí na to,
či sa ti do mozgu dostávalo dosť kyslíka.
Neprestanú z teba robiť nespoľahlivého človeka,
lebo si nechcú priznať možnosť, že ich odpad mohol spôsobiť náraz.
Videla som, čo som videla, doriti.
Užívaš tie vitamíny?
Čo to robíš?
Neviem, čo to s tebou, doriti, je, Jo.
Ale urovnaj si svoj príbeh.
VYŠETROVANIE NEHÔD ISS
UBYTOVANIE ESA STAR CITY, RUSKO
Magnus!
Mám ťa.
Neviem, čo sa deje. Už nemám pocit, že som to ja.
Dobre. Tak dobre, poďme dnu.
- Čo... - Tak. Sadni si.
Mám pocit, že na mňa neustále útočia.
Dobre.
- Chcem ísť domov. - Fajn.
Viem.
Poďme na to pomaly.
Dobre?
Vyzujem ťa?
Dobre.
To je ono. Dobre? Máme prvú.
Milujem ťa.
Aj ja teba.
Postavíš sa?
Len... Tak.
Dobre. V poriadku?
Zdvihni ruku. To je ono.
Tak tu si.
- Ahoj. - Ahoj.
Ako sa máš, Alice?
Neviem.
Trápi ťa niečo?
Bol si na Mesiaci?
Raz. V roku 1977.
Aké to bolo?
Dosť dobré.
A čo robíš tu?
Vedu.
Napríklad?
Počula si už o kvantovej fyzike?
Áno. Ale neviem, čo to je.
- A chceš to vedieť? - Jasné.
Veľmi dlhý čas sa naše chápanie sveta
riadilo tým, čo voláme klasická fyzika.
- Vieš, čo to je? - Tak trochu.
Je to základný spôsob merania a predpovedania vecí.
A potom prišli ľudia ako Albert Einstein.
- Počula si už o ňom? - Áno.
Áno. Začal študovať veľmi malé veci:
atómy, subatomárne častice, gravitačné vlny.
A začalo sa ukazovať, že klasická fyzika už neplatí,
čo je záhadné.
Nie je to predvídateľné spôsobom, ktorý v súčasnosti chápeme.
Tá istá vec môže mať súčasne dve podoby.
Napríklad, ak máš časticu, tú istú časticu.
Existuje svet, v ktorom je čierna,
a svet, v ktorom je biela.
A medzi týmito svetmi je istý druh bodu liminálneho priestoru,
kde je tá častica súčasne čierna aj biela.
A o tom, aká bude, sa rozhodne,
až keď sa na ňu pozrieme.
To je šiši.
No, to je šiši.
Ale je to skutočné.
Vynašiel som prístroj, ktorý vzali do vesmíru,
- a dúfal som, že získam odpovede na... - Fungovalo to?
Neviem.
Asi som niečo videl...
ale zdá sa, že to nechce byť videné.
Ako pri skrývačke.
Presne ako pri skrývačke.
Alice.
Prepáč, že som...
Že som ťa nechala samu.
Zdám sa ti rovnaká?
Nie tak úplne.
Prečo?
Pozeráš sa na mňa trochu inak.
Ako?
Akože sa ti páčim.
Dobre.
- Niečo som vám priniesol. - Ahoj.
A chcem sa poďakovať, že ste mi doviedli moje dieťa.
CAL nebola experimentom ESA.
Nemuseli ste pomáhať. Vážim si to.
- Jo Ericssonová. - Henry Caldera.
Už sme sa stretli.
Áno.
Vy ste z programu Apollo.
Celý svoj život.
CAL, ten experiment. Je dôležitý?
Pre mňa áno.
Pozrite, pohybujete sa vo veľkej byrokracii, veliteľka.
Všetci majú svoje agendy. Nielen Rusi, ale všetci.
Veľmi ľahko sa dá podľahnúť tlaku.
Tí ľudia, ktorí tam hore skutočne boli,
musia na seba dávať pozor.
Ak si budete chcieť pohovoriť...
Ďakujem.
- Ja že si u Wendy. - Pohádali sme sa.
- Kvôli čomu? - Povedala, že jej mama...
Vraj si podľa jej mamy šibnutá.
Našla som tú kombinézu, ktorá to asi bola.
Ktorú som videla.
Ktorá nás zasiahla.
Pozrite...
Je zo Star City, zo začiatku 60. rokov
Od Saljutu 7 a neskôr.
Vieš, kto to je?
Kto?
NÁVRAT KOZMONAUTKY Z VESMÍRU
Irena.
Nehovorím, že to bola ona.
Ale ak išlo o neúspešnú sovietsku misiu,
ktorú ututlali.
Vieš, dopočul som sa, že Gagarin nebol prvý vo vesmíre.
Bol to... Nie, fakt. Bol to Vladimir Iljušin.
Ale zrútil sa v Číne, tak ho doviedli späť domov a dali ho pod zámku.
To je konšpiračná teória. Nezačínajme s nimi.
Toto nie je konšpiračná teória. Videla som to.
Aká je najmenej spoľahlivá forma dôkazov?
Audrey.
Aká je najmenej spoľahlivá forma dôkazov, Jo?
Očité svedectvo.
Si vedkyňa. Vieš to.
Tu je to.
TENTO STROM ZASADIL PAUL LANCASTER – R. 2020
Je zvädnutý.
Na jar vykvitne.
Páči.
Dáte mi chvíľku, prosím?
Jasné.
Hej.
Moje srdce ostalo kdesi vo vesmíre.
Sršia z neho iskry...
do iných nestriedmych sŕdc.
Tu vidíme odpadové vrece zo zdravotníckeho odpadu Mir,
ktoré sa používalo v 80. rokoch.
Na orbite ich je stále niekoľko stoviek.
Uznajme, že sa to podobá. Môžeme to prijať.
Odpad ZSSR, nie je to naša finančná zodpovednosť.
Musíte vziať do úvahy extrémny šok, ktorý ste zažívali.
Fajn.
Zopakujte to.
Fajn.
Sťahujete tvrdenie, že ste videli kombinézu?
Áno.
Som rada, že sme sa zhodli.
Skvelé, Jo. Výborne.
Môžeme ísť domov?
KOLÍN NAD RÝNOM NEMECKO
Máme nové auto?
Čo?
Prečo si to urobila?
Ja že nespadne.
Zhodila si ho na zem ako úplný ťuťko.
Alice, vynesieš si hore tašky?
- V poriadku? - Hej.
Máme nové auto?
- Čo? - Je modré.
To je.
Ale nie červené.
Určite sme mali červené auto.
Nie, je modré.
Kedy sme to naposledy robili?
Cítim sa oveľa lepšie.
Ako si povedala.
Snívaš o Zemi, či o vesmíre?
Vždy snívam o vesmíre.
Snívam o nekonečnom krúžení okolo zemegule.
Chceš vedieť prečo?
Niečo skrývaš, Irena.
Prečo je taký problém, že tam nebola mŕtva kozmonautka?
Pretože tam žiadna nebola.
Možno bola.
Umieram.
Mám lymfóm. Štvrté štádium.
Takže toto je poslednýkrát.
Naozaj umieraš, Vaďa?
Hudba. Ty vyber.
Cítiš sa oveľa horšie?
Vážne?
- Od tej nehody? - Isteže sa cítim horšie.
Neviem, čo so mnou bude.
Bojím sa, že nebude žiadne nebo či peklo.
O čo šlo?
Pardon.
- Pridáte sa? - Nie.
Musíte sa ísť so mnou prejsť.
Žiadne zo spiatočných letov
nepristáli v rozmedzí tisíc kilometrov od plánu,
hoci váš neriadený modul pristál
450 metrov od miesta, kde naň čakala loď USS Franklin Roosevelt.
Hej. Ja s dvoma telami.
Myslíte si, že som ich zabil?
O to tu ide? Chcete zo mňa urobiť vraha?
Isteže nie.
Ale bolo príhodné, že ste počas poklesu tlaku stratili vedomie.
Povedzte mi, aké príhodné je
prebudiť sa pri mŕtvolách priateľov.
Pozrite, nebudeme to stále riešiť.
Ja sa staviam na stranu dôkazov.
- Tridsať rokov ako vyšší dôstojník. - Prosím vás.
Šesťdesiat rokov ako vojenský pilot.
Teoretický fyzik.
- Astronaut. - Depresie. Alkoholizmus.
Pomôžete mi?
Čože?
Lebo máte pravdu.
Mám výpadky. Na niektoré veci si nespomínam.
- Napríklad? - Opravil som...
V Apolle 18 som všetko opravil.
Tí chlapi žili a zrazu nie.
Ako ste to mohli opraviť?
Opravil som to.
Dorazili sme na posratý mesiac a ani raz som to neposral.
- Bola to Henryho chyba. - Čože?
Päťdesiat rokov brandy a tabletiek. Henry Caldera.
Henry?
- Chcete mi pomôcť? - Neustúpite?
Lebo by som tu nemal stáť
a hovoriť s takým skurvene špatným hajzlom.
Chcete vedieť, ako viem, že som tam bol?
Lebo mám v hlave skurvenú čiernu dieru.
Vy to nepoznáte, lebo ste to nezažili.
Ani vy.
- Debil. - Smoliar.
- Nie, nie. - Podvodník.
Viete... Nie som skurvený podvodník!
Mami, asi tu nie je ďalšia chata.
Asi...
Čo?
Rozrušení ľudia niekedy vidia neskutočné veci.
A aj tí, ktorí boli vo vesmíre.
Nechcem ti ublížiť.
A nechcem ťa rozrušiť, ale asi máš pravdu.
Podľa mňa nie si moja dcéra.
Ak nie som, tak kto si potom ty?
Čo si urobila mojej maminke?
D. HEIDEMANNOVI, B. MCGEEMU A S. BÄROVEJ
Preklad titulkov: Jessica Mona Youssefová